MAN NG 313 (Niederflur Gelenkbus)
I skrivende stund, 21.3.02, er de første tre MAN NG 313 i drift hos Sporveisbussene. På førerplass ligner de singlebussene NL 263, bortsett fra en ekstra dørknapp til bakdøra og en flatskjerm over instrumentbordet på høyre side, som viser midtdøra og det som er bak bussen når man rygger. Som lillebroren, NL 263, har NG 313 ekstra "sikkerhetspauser" lagt inn fra bussen har stoppet og til man kan åpne dørene, og fra dørene har stengt og til man kan fortsette å kjøre. Dette gjør vogntypen noe tregere å kjøre enn forgjengeren og den faller derfor ikke helt i MIN smak ihvertfall. Et moment som faller meg inn i den sammenheng er: Når får vi bedre kjøretid på rutene fordi de nye vognene er tregere å kjøre? Tja,- si det.
Søndag den 21.10.01 gikk den første NG 313 som kom til Sporveisbussene, 969, som nattbuss 120/2. Den forlot Alnabru 01:15 og tok en kort fotopause i Tøyenbekken før den startet i rute 216 fra Akersgaten bak Stortinget.
971 var 120/2 søndag den 28.10.01. Denne vogna går først en tur i rute 216 til Åsbråten og deretter en tur i rute 210 til Karihaugen. Bildet er tatt på Helsfyr bussterminal før den første turen.
Tidlig om morgenen første juledag 2001 var piketten oppe på tomta og startet leddbusser. Her står 969, iskald og god å sette seg i.
969 ankommer Etterstad vest den 1.3.02 klokka 12:14. Fint vær og fredag,- bare velstand som man ser.
Her er 631 på vei ned Åkerbergveien på tidlig ettermiddag den første mai 2004. Ser jo greit ut ved første øyekast, men hva gjør rute 37 nå egenlig i Åkerberveien?
En buss som tilhører Timeekspressen ble på brutalt vis stjålet fra Oslo bussterminal ved 13:30-tiden. Med den virkelige sjåføren liggende bevisstløs ombord, kolliderte tyven først med en bil ved Bussterminalen før han traff stillaset i krysset Oslogate-Schweigaardsgate,- du vet det evige stillaset, som har stått der siden byen het Christiania, og stakk av fra åstedet. Sammenstøtet slo bokstavelig talt bena under fremspringet over Jokerbutikken på hjørnet. Dette svekket stillaset i den grad at politiet sperret krysset. Kjøreledningen til trikken ble også gjordt strømløs. Dermed ble all trafikken kjørt gjennom noe, som ikke akkurat er den breieste gata i by'n. 15:44 møttes vognene 734 og 726 rett nedenfor krysset med Kjølberggata og der var det plass nok.
Etter tjeneste som kveldspikett søndag den 14.8.05 stengte jeg TL og satte kursen for senga på Etterstad. Det hadde rukket å bli mandag morgen kl 01:37 og det var påtide å pelle seg i bingen og å få seg en blund. Veldig langt kom jeg ikke for jeg ble tiltrukket av utsikten av de parkerte 37-vognene på leddbusstomta. Måtte bare bortom for å ta et bilde til.
637 gikk som 37/2 søndag 21.8.05. Klokka 22:50 sto den og regulerte ved siden av Nydalen T-banestasjon, som den pleide å stå etter at endeholdeplassen ble byttet fra Kjelsås stasjon til Nydalen. Dette var før kjøreretningen ble snudd slik at reguleringsstoppestedet ble foran BI.
Dette var utsikten fra soveværelsesvinduet mitt kl 21:23 den 15.9.05. En NG 313 i 700-serien regulerer på Helsfyr før avgangen 21:27 til Nydalen.
Det er veldig greit å bo så nære Helsfyr for en har god oversikt over hva som foregår. Hvis jeg våkner tidlig kan jeg f.eks. se om morgenbussene er i rute,- uten å stå opp av senga.
Her står 633, som søndag den 27.11.05 gikk på nattbussrute 210, og roer seg ned etter natta. Den gjorde kun en tur på ruta for så å stå stand-by på Jernbanetorget klar til å trå til hvis det ble frakjøring på andre avganger i tiden 03:45-04:15, noe det ikke ble. Etter pausen hadde jeg første turen på rute 20 med samme bussen og den var meget god å kjøre.
Søndag den 4.12.05 var grå og kald. Jeg hadde ikke bedre fore enn å stå på Adv. Dehlis plass med stativ og kamera og fotografere busser mens jeg gradvis kjente følelsen i fingre og tær bli borte. Klokka 12:46 var 632, som for anledningen gikk som 37/1, klar til å dra videre mot Helsfyr.
En trøtt 640 tar en pause ved Kjøbenhavngata på veien inn til Alnabru lørdag den 10.12.05 kl. 04:29. Tidligere hadde den kjørt tre turer i rute 206 og det var virkelig en fornøyelse å kjøre denne doningen.
14.12.05 klokka 12:52 hadde 639 forlatt Helsfyr som 37/5. I skrivende stund (29.1.06) har vi fire vogner av denne typen og jeg har ikke truffet en eneste sjåfør som ikke har vært fornøyd med disse vognene.
733 har etter hvert greid åstoppe i sklia på holdeplassen Etterstadgata søndag den 21.1.06 kl 11:52. Det er mer enn et døgn siden vi ble lovet salting av rute 37, men det eneste saltet som ble strødd på rute 37 den dagen var den bøtta piketten hadde med seg i avløserbilen og strødde påholdeplassen påmotsatt side av gata hvor det stod fast en buss i 25 minutter.
En kollega på rute 32, som hørtes mer enn drittlei ut, kalte opp trafikkleder og ba ham ringe opp Vegvesenet og si ifra at "de trenger ikke åbrøyte på Voksen skog fordi det er varslet mer snøtil uka så da kan de jo vente til etter det." Like etter smalt det først da en vogn i rute 54 stoppet på holdeplassen Arkitekt Rievertz plass og fikk bilen bak inn i motorrommet. Et par minutter senere skled en bil ut i Venåsveien idet den møtte 69-vogna. Natt til mandag ble det endelig fart i sakene, men trafikken som måtte gåi helgen fikk hangle og gå som best den kunne. Her var det betydelig rom for forbedringer!
21.1.06 kl 13:30 stod 37/10 og ventet på avstigende passasjerer skulle komme seg ut i snøen på holdeplassen Etterstadkroken. Her var det ikke gjort forsøk på å brøyte og folk stod i snø til midt på leggen. Da jeg kjørte på kvelden stoppet jeg midt i gata og slapp dem av der.
Dette bildet ble tatt utpå kveldingen søndag den 26.2.06. 736, som gikk på 37/1 denne dagen, og fører 738 gjør seg klar til å dekke driftsdøgnets siste avgang i rute 37 fra Helsfyr kl 23:57. Som alltid på denne vakta ble det en rolig tur, bortsett fra den sedvanlige folkemengden på Jernbanetorget med kofferter, ryggsekker, barnevogner, har ikke penger, trillebag'er og duty free-poser, som hører til på rute 37 en søndagskveld.
Tirsdag den 28.2.06 måtte jeg ut i snøkaoset for å bytte 734 som gikk på 37/13. Den nektet å lukke bakdøra, men til gjengjeld var det ikke noe problem å kjøre med bakdøra åpen. Føreren tømte bussen for folk og kjørte til Nydalen for å vente på byttebuss. Han fikk 631 mens jeg kjørte 734 til Alnabru. Her har vi nettopp parkert på tomta kl 23:47.
Onsdag den 1.3.06 gikk 729 som 37/2. Her nærmer den seg holdeplassen Tøyengata kl 12:48. Som på dagen før var det full vinter i Oslo.
Her møtes 729 og 730 ved Tøyengata den 1.3.06. På grunn av mye snø og gæ'ærn parkering var fremkommeligheten ikke den beste. At folk gikk i kjørebanen gjorde det ikke bedre.
Klokka 13:52 den 1.3.06 passerte 636 Sagene i linje 20. Etter at den fikk en smell i trynet her forleden mangler den heldekkende reklame på støtfangeren foran.
Dette er en av de første NG313 vi fikk. Det ble tatt inn tre vogner med dette karosseriet (969, 970 og 971). Disse har kun air conditioning ved førerplass, som på forgjengeren, og har derfor den samme "kassa" på huet som de eldre NG312. 1.3.06 kl 14:02 passerte Aud krysset med Maridalsveien i Arendalsgata med 970.
638 er den nyeste NG313 med dette karosseriet,- dvs før vogna ble døpt Lions City og skiftet fasong. De gangene jeg har kjørt denne ekvipasjen har jeg alltid vært like fornøyd. Her ankommer vogna, som 37/13, Arendalsgata den 1.3.06 kl 14:03.
641, som 20/1, stopper på Arendalsgata holdeplass 1.3.06 kl 14:08 og en viss bussfotograf med blåfrosne fingre bestemmer seg for å bli med til Galgeberg.
Til høyre i bildet ser vi at Sagene lunchbar til slutt har gått i bakken. Litt synd synes jeg. Siden midten av søttitallet, da jeg kjørte taxi, var jeg nysjerrig på hvordan Sagene lunchbar så ut inni og hvordan stemningen var der. Bakgrunnen for interessen var alle de kaputte folka jeg kjørte dit og alt det merkelige de rakk å si før vi kom fram. Nå er bygningen revet, men, ikke fortvil, Sagene lunchbar skal gjenoppstå og da får jeg sjansen til å ta miljøet der nærmere i øyesyn. Får nok dra dit og ta meg en frokostpils eller fem en dag jeg har fri tenker jeg. Bør nok kanskje ha fri dagen etterpå også.....
Etter en begivenhetsrik fotosafari den 1.3.06 er det på tide å sette kursen for wonderful Etterstad. Siste busstur denne dagen gikk med 726 fra Galgeberg til Etterstadkroken. Hjem til badekaret med masse varmt vann (ahhhh....).
Lørdag den 29.4.06 stod 735 med skiltet slått ned, noe som tyder på at den har blitt staget inn av Viking. Og det ble den sikkert. Jeg hadde denne vogna på 37/16 kvelden før. Første tur etter pause gikk greit til vi kom til Biskop Gunneruds gt. Der var det fullt kaos med biler, taxier, politi og greier og greier, som det gjerne er etter et større arrangement i Oslo Spektrum. Da jeg dro fra Jernbanetorget meldte jeg 9 min forsinkelse. Like etter holdeplassen Lovisenberg hørte jeg et dunk fra forstillinga samtidig som rattet gjorde et kjapt kast fram og tilbake. Da jeg kom til knekken i Geitmyrsveien ved General Birchs gt kjendte jeg at rattet stod bom fast fordi servoen hadde gått til helsikke uten å be om lov. Resten av turen til Nydalen måtte jeg, før alle skarpe svinger, sette et bein i hvert hjørne av førerplass og så hale og dra i rattet av full kraft. Tenker jeg var temmelig rød i trynet da jeg kom fram. Pikett Khan var raskt på plass og gav meg 736, som jeg brukte resten av kvelden. Også jeg som hadde gledet meg til en kveld i 735 som, etter at den hadde kvittet seg med den heldekkende Lufthansareklamen, fortsatt var knallrød uten de gule flatene som er obligatorisk på rute 37. So ein Käse!
Søndag den 30.4.06 var det 638 som gikk som 37/4. Klokka 14:30 passerte den Høyesteretts plass med kurs for holdeplassen Apotekergata. Det ble det ingen stopp fordi det var et ufyselig vær og undertegnede bussfantast var eneste mulige passasjer i mils omkrets. Og jeg skulle andre veien.
1.5.06 var det 727 som gikk på 37/4. Den hadde avgangen 17:12 fra Helsfyr. På bildet ankommer den Maskinistskolen ett minutt senere.
Onsdag den 3.5.06 var det 634 og undertegnede som dekket siste avgang fra Nydalen i rute 37. Her er 37/16 klar for avgang fra NydT klokka 23:57. Det ble en rolig tur.
Tordsag den 29.2.08 var jeg framme på Helsfyr kl 00:17 etter siste tur og skulle inn med vogna. Tok et bilde av 638 som det alltid er en fornøyelse å kjøre, før jeg satte kursen for ALnabru..
For å få bilen på plass på Alnabru før kveldsvakta på 37 den 1.3.08 dro jeg til Alnabru på ettermiddagen og parkerte ved vaskebanen. Som vanlig tok jeg en tur på tomta for å se hva som stod inne før jeg dro tilbake med rute 76. I første rad på leddbusstomta stod den første NG 313 vi fikk, nemlig vogn 969. Den har gått på rute 20 siden rute 37 ble bybussekspress og vognene der ble rød/gule. Dens dager her på bruket er snart talte.
Lørdag den 1.3.08 hadde jeg tre turer med 37/2 før pausen. Før jeg gikk til spiserommet tok jeg dette bildet av gampen. Nå det er klart at de eldste vognene (NG 312 og 313) skal til Stockholm for å brukes der i forbindelse med oppgradering av en T-banelinje, dvs Buss for Bane som det heter, mens vi får nye vogner på rute 20 og 37 så jeg tipper at dette trolig var siste gang jeg kjørte doningen. Vogna gikk greit, men er jo litt slitt, f.eks. er blinklyshendelen helt lealøs, men den gjør sikkert nytta i Stockholm så lenge den behøves.